google/wiki40b huggingface dataset:
InSight

Ang InSight ay isang robotic Mars lander na dinisenyo upang pag-aralan ang loob at subsurface ng Mars. Ang misyon ay inilunsad noong 5 Mayo 2018 11:05 UTC at ay inaasahan lumapag sa ibabaw ng Mars (landing site: Elysium Planitia) sa 26 Nobyembre 2018, kung saan maglalagay ng isang seismometer at mababaon ng heat probe. Gagawa rin ito ng isang radio science experiment upang pag-aralan ang panloob na estruktura ng Mars.
Ang lander ay yari ng Lockheed Martin Space System at orihinal na binalak na ilunsad noong Marso 2016. Dahil sa kabiguan ng kanyang instrumentong SEIS bago ang paglunsad, inihayag ng NASA noong Disyembre 2015 na ang misyon ay ipapagpaliban, at noong Marso 2016, ang paglunsad ay itinakda para sa 5 Mayo 2018, at matagumpay naman itong inilunsad. Ang pangalan ko ay isang backronym para Interior Exploration using Seismic Investigations, Geodesy and Heat Transport.
Ang layunin ng Insight ay maglagay ng isang nakapirmeng lander na may isang seismometer at heat transfer probe sa ibabaw ng Mars upang pag-aralan ang maagang ebolusyong geological ng planeta. Ito ay maaaring magdala ng bagong pag-unawa sa mga planetang terrestrial ng Solar System — Mercury, Venus, Earth, Mars — at ng Buwan. Sa paggamit muli ng teknolohiya mula sa Mars Phoenix lander, na matagumpay na lumapag sa Mars noong 2008, inaasahan na ang gastos at panganib ay nabawasan.
Dahil sa isang paulit-ulit na vacuum failure sa mga pangunahing scientific instruments, nalampasan ang launch window, at ang InSight spacecraft ay ibinalik sa pasilidad ng Lockheed Martin sa Denver, Colorado, para itago. Nagpasya ang mga opisyal ng NASA noong Marso 2016 na gumastos ng tinatayang US$150 milyon sa pagka-antala ng paglulunsad ng InSight sa Mayo 2018. Ito ay nagbigay ng oras upang maayos ang isyu sa seismometer, ngunit nadagdagan naman ang gastos mula sa nakaraang US$675 milyon sa kabuuang $830 milyon.
Yui Minami

Si Saaya Osako (大迫 沙綾 Ōsako Saaya,  née Ogura (小倉), ipinanganak Agosto 5, 1990), na mas kilala sa katawagang Yui Minami (南 結衣 Minami Yui), ay isang artista sa bansang Hapon.  Kinakatawan siya ng ahensyang pantalento na JMO.  Binabansagan siya bilang YuiYui (ゆいゆい).  Nagtapos siya sa Ryutsu Keizai University's Department of Sociology.
Sandara Park

Personal na impormasyon

Ipinanganak si Park sa korea lumaki sa pilipinas, ang kanyang isang kapatid ay si Reymart Langamin na nandoon sa Cagayan De Oro.marunong magsalita ng Ingles at  Tagalog sila.  Isang negosyante ang tatay ni Park, ngunit noong 8 taong gulang na siya, nalugi ang kompanya ng kanyang tatay. Permanenteng nanirahan sila sa Pilipinas noong 1995.  Natuto siyang mag-Ingles at Tagalog sa Pilipinas.  Bilang pinakamatanda sa magkakapatid, siya ang nag-aalaga sa kanyang dalawang nakakabatang kapatid.  At dahil dito, sumali siya sa Star Circle Quest.  Sumikat siya nang husto sa kanyang tanyag na "Sandara Wave" na may kasamang "Mahal ko kayo".  Mahilig siyang tawaging Krung Krung ng kanyang mga tagahanga at kaibigan.

Tungkulin

Pagkatapos niyang manalo sa Star Circle Quest, binigyan siya ng ABS-CBN ng isang palabas na pinamagatang Sandara's Romance.  Naging ka-love team niya si Hero Angeles na dating kalahok din sa Star Circle Quest. Ilan sa mga nagawang proyekto ni Park na kasama si Angeles ang teleseryeng Krystala na pinagbibidahan ni Judy Ann Santos, SCQ Reload: OK Ako! at mga pelikulang Bcuz of U at Can This be Love na labis na kumita sa takilya.
Nakabenta ng higit sa 60,000 kopya ang kanyang unang album na pinamagatan ng kanyang pangalan.  Nakamit nito ang double platinum na estado.  Ang mga single na "In or Out" at "Walang Sabit" ang mga pinakasikat sa awitin sa kanyang unang album.
Pagkatapos ng kanyang pelikulang Can This be Love, pansamantalagang tumira muna si Sandara sa Timog Korea para magsanay lalo ng kanyang talento. Umabot ito ng limang buwan bago siya nakabalik uli sa Pilipinas.
Noong nakabalik na siya sa Pilipinas at patuloy na tinatangkilik ng kanyang mga taga-hanga, may bago na siyang ka-love team na si Joseph Bitangcol na kalahok din dati sa Star Circle Quest.  Isa sa mga proyekto niya sa kanyang pagbalik ang ASAP Fanatic sa telebisyon at ang pelikulang D' Lucky Ones na kasama si Joseph Bitangcol, Pokwang, at Eugene Domingo.
Nawala sa telebisyon si Sandara ng matagal-tagal din na panahon noong bumalik siya sa Korea. Nang biglang ginulat na lamang niya ang mga pilipino sa umuusbong na pala niyang karera sa Korea bilang isang "YG baby". Sumailalim siya sa mahigpit na training ng YG at pinaghusay pa niya ang kanyang talento sa pagsayaw at pagkanta, ngunit ngayon bilang K-Pop performer. Halos dalawang taon din siyang nag-ensayo kasama ang kanyang mga kamiyembro na sila Gong Min Ji "Minzy", Park Bom "Bom" na parehong apat na taon nagtraining, at ang lider ng grupo, Chae Rin Lee "CL" na nagtraining naman ng tatlong taon. Kasama ang tatlong nabanggit pang talents ay binuo sila bilang 2NE1 na hit na hit ngayon sa Korea at sa buong Asya.
Bitboard

Ang bitboard ay isang estruktura ng datos na karaniwang ginagamit sa mga sistema ng kompyuter na naglalaro ng mga larong pantabla(board games). Ang isang bitboard na karaniwang ginagamit para sa mga larong pantabla gaya ng chess, checker o othello ay isang spesyalisasyon ng estruktura ng data na bitset kung saan ang bawat bit ay kumakatawan sa posisyon ng laro o estado na dinisenyo para sa optimisasyon ng bilis, memorya o paggamit ng hard drive sa pangmaramihang mga kalkulasyon. Ang bit sa parehong bitboard ay nakikipag-ugnayan sa bawat isa sa mga patakaran ng laro na karaniwang bumubuo ng mga posisyon ng laro kung pagsasamahin. Ang isang laro ay maaaring anumang sistemang tulad ng laro kung saan ang impormasyon ay siksik na pinagsama sa isang anyong estruktura na may mga patakaran na umaapekto kung paanong ang mga indibidwal na unit o piyesa ay nakikipag-ugnayan.
Trojany

Ang Trojany ay isang nayon sa Polonya, at mayroong 490 na naninirahan dito (noong 2014).
Labytnangi

Kasaysayan

Itinatag ito noong 1890. Ginawaran ito ng katayuang pampamayanang uring-urbano noong 1952 at katayuang panlungsod noong 1975.
Naka-ugnay ang Labytnangi sa Europeong Rusya sa pamamagitan ng isang sangay ng daambakal ng Konosha-Vorkuta. Ito ay ang dulong estasyon ng maikling usbong na sangay na ito. Ngunit itinayo ito ng mga bilanggo ng Gulag noong unang bahagi ng dekada-1950 bilang bahagi ng unang yugto ng isang malaking proyekto kung saang daraan sana ang daambakal sa hilaga ng Tyumen Oblast at umabot sana sa Igarka sa Ilog Yenisei. Hindi itinuloy ang proyekto kasunod ng pagkamatay ni Joseph Stalin.
121 Hermione

Ang 121 Hermione ay isang planetang hindi pangunahin.
Leche flan

Ang leche flan (Ingles: caramel custard) ay isang panghimagas na gawa sa gatas, prutas narangha, asukal, kape at mga itlog. May mga leche flan na gumagamit lamang ng pula ng itlog sa halip na buong itlog o kasama ang puti ng itlog.
Hartum

Ang Khartoum ay ang kabisera ng bansang Sudan.
Pinoy Fantasy

Ang Pinoy Fantasy ay isang palabas sa telebisyon sa Pilipinas ng ABS-CBN.
Pontificio Collegio Filippino

Ang Pontificio Collegio Filippino (Ingles: Pontifical Filipino College)/(Filipino: Dalubhasaang Pilipinong Pontipikal), na opisyal na tinatawag bilang Pontificio Collegio Seminario de Nuestra Señora de la Paz y Buen Viaje (Ingles: Pontifical College Seminary of Our Lady of Peace and Good Voyage)/{Filipino: Seminaryong Dalubhasaang Pontipikal ng Ating Ina ng Kapayapaan at Mabuting Paglalakbay), ay ang kolehiyo ng mga Pilipinong mga pari na pangdiyosesis na nag-aaral sa pamantasang pontipikal sa Roma, Italya. Pormal itong nailunsad bilang isang institusyon na mayroong mga karapatang pantipikal ni Pinagpalang Papa Juan XXIII noong Hunyo 29, 1961 sa pamamagitan ng Bula ng Papa na Sancta Mater Ecclesia.
Ang pangkasalukuyang rektor ng Pontificio Collegio Filippino ay si Reb. Pr. Gregory Ramon D. Gaston, S.T.D.
Tigranes ang Dakila

Pamumuno

Napunta sa trono si Tigranes noong may 45 taong gulang na siya. Sa panahong ito, una muna siyang bihag ng isang hari ng Parthia subalit nabili niya ang kanyang kalayaan sa pamamagitan ng paghahandog ng bahagi ng Armenya sa haring nagbilanggo sa kanya. Nang makalaya, agad na pinalawak ni Tigranes ang kanyang kaharian. Bilang panimula, nilusob niya ang Parthia, kung saan siya naging bihag ng hari nito. Paglipas ng mga taon, nakuha rin niya ang Sirya, hilagang Mesopotamya (kabahagi ngayon ng Irak), at Penisya (Phoenicia o Fenicia) na kabahagi ngayon ng Libano, at Israel.
Dahil sa paglawak ng kanyang imperyo, naging kaalitan niya ang Roma. Noong 66 BK, nagapi siya ng Romanong heneral ng hukbong panlupa na si Gnaeus Pompeius. Napasuko siya at naging isang taong alipin o basalyo. Pagkaraan nito, naglaho na ang kaniyang Imperyong Armenyo.
Shin Yonigeya Honpo

Ang Shin Yonigeya Honpo ay isang palabas sa telebisyon sa bansang Hapon.
Michael Martin Murphey

Si Michael Martin Murphey ay isang kilalang artista sa sining ng Pelikula at Telebisyon.
Kenneth Tong

Si Kenneth Tong ay isang artista sa Taiwan.
Shha

Ang shha (Һ һ; pahilis: Һ һ) ay isang titik sa alpabetong Siriliko.
Ito ay nakakarepresenta sa tunog na /h/, kagaya ng salita sa wikang Tagalog na harana.
Kasongo

Kasaysayan

Nagtatag si Tippu Tip, isang Apro-Arabeng mangangalakal, ng isang posteng pangangalakal sa Kasongo noong 1875. Dinalaw ito ni Henry Morton Stanley sa pagitan ng 1879 at 1884, noong kaniyang ikatlong ekspedisyon.
Ang teritoryo ay nasa sentro ng digmaan sa Silangang Congo noong 1892–1894 at ng mga Himagsikang Batetela noong 1898. Magkaraan ng isang dantaon, lubhang napinsala ang Kasongo at mamamayan nito sa Ikalawang Digmaang Congo (1998–2003). Masigasig sa lugar ang mga organisasyong di-pampamahalaan (NGO) na CARE at Concern Worldwide.

Heograpiya

Ang Kasongo ay nasa silangan ng Ilog Lualaba, hilagang-kanluran ng tagpuan nito sa Ilog Luama, sa taas na 2188 talampakan (666 na metro). Tinatayang nasa 63,000 katao ang populasyon ng teritoryo.
Pinaglilingkuran ng Paliparan ng Kasongo ang teritoryo. Naka-ugnay ang teritoryo sa Kindu sa pamamagitan ng Daang Kasongo na may habang 150 milya, ngunit umaabot sa dalawang araw ang paglalakbay dahil sa kalunos-lunos na kalagayan nito.
Laniakea

Ang Laniakea ay superklaster ng mga galaksiya. Ang ating galaksiyang Daang Magatas ay nasa loob ng Laniakea. Mahigit nang 100 000 galaksiya ang nasa loob ng Laniakea. Ang kalawakang kalaparan ay mga 520 milyong sinag-taon.
Ang salitang Laniākea ay galing sa wika ng Hawaii na ang ibig sabihin ay 'langit na malawak'.
Moe Yamaguchi

Si Moe Yamaguchi (山口 もえ Yamaguchi Moe, ipinanganak Hunyo 11, 1977) ay isang artista at tarento sa bansang Hapon.  Siya ay kinakatawan ng Stardust Promotion.
Crêpe

Isang krep o krep ( /kreɪp/ o  /krɛp/, Pranses: [kʁɛp]  ( pakinggan), Quebec pranses: [kʁaɪp]) ay isang uri ng napaka-manipis na pancake, karaniwang ginawa mula sa trigo harina (crêpes de froment) o bakwit harina (galettes). Ang salitang ito ay ng pranses pinanggalingan, panggagaling mula sa Latin crispa, ibig sabihin ay "kulutin". Habang crêpes ay madalas na nauugnay sa Brittany, isang rehiyon sa hilagang-kanluran ng Pransya, ang kanilang pagkonsumo ay laganap sa France, Belgium, Quebec at maraming bahagi ng Europa, North Africa at ang Timog Kono ng South America. Crêpes ay nagsilbi sa isang iba ' t ibang fillings, mula sa pinakasimpleng sa mga lamang ng asukal sa flambéed crêpes Suzette o magdagdag ng mga paliwanag masarap galettes.

Paghahanda

Crêpes ay ginawa sa pamamagitan ng pagbuhos ng isang trigo humampas papunta sa isang kawali o flat pabilog mainit na plato, madalas na may isang bakas ng mantikilya o langis sa halaman sa ang pan ' s ibabaw. Ang mga batter ay kumalat pantay-pantay sa ibabaw ng pagluluto ibabaw ng kawali o plate alinman sa pamamagitan ng pagkiling ang pan o sa pamamagitan ng pamamahagi ng ang humampas sa isang offset spatula o kutsara. Ang pagkakapare-pareho ng humampas ay hindi dapat maging masyadong makapal, at hindi rin dapat ang pan maging masyadong mainit. Sa alinman sa mga pangyayari, ang krep ay maaaring sira na may lumpiness o luha. Pagluluto ay maaaring tumagal ng 30 hanggang 60 segundo hanggang ang luto side mukhang ang ibabaw ng buwan, pagkatapos ito ay naka-sa paglipas ng magluto ang iba pang mga bahagi; ang isa ay maaaring i-flip ang mga ito sa hangin sa pamamagitan ng pagtatayon ang pan.
Pamantasang Estatal ng Georgia

Ang Pamantasang Estatal ng Georgia (Ingles: Georgia State University) ay isang pampublikong unibersidad sa pananaliksik sa Atlanta, Georgia, Estados Unidos.  Itinatag noong 1913, ito ay isa sa apat na unibersidad sa pananaliksik ng University System of Georgia. Ito rin ang pinakamalaking institusyon ng mas mataas na edukasyon na nakabase sa Georgia at nasa Top 10 sa bansa na may dibersibong populasyon ng mag-aaral.
Ma. Consuelo Puyat-Reyes

Si Ma. Consuelo Puyat-Reyes ay isang politiko sa Pilipinas.
Tab Baldwin

Si Thomas Anthony "Tab" Baldwin, ONZM (ipinaganak 16 May 1958) ay isang tagasanay na taga-New Zealand na tubong Amerikano.

Kasaysayan

Ipinaganak si Baldwin sa Jacksonville Beach sa Jacksonville, Florida at lumipat ng New Zealand noong 1988 upang isanay ang Otago Nuggets.
Nagawa ni Baldwin na mapasama ang koponan sa NBL mula sa ikalawang dibisyon at noong 1994 ay sumama sa Auckland Stars in 1994. Sa walong season sa Auckland, naipanalo niya ang limang titulo sa NBL (1995, 1996, 1997, 1999 at 2000), at ipinangalang Tagasanay ng Taon ng NBL ng apat na beses (1995, 97, 99 at 2014).
Siya ang nanatiling pinakamatagumpay na tagasanay sa tagasanay ng New Zealand NBL. Nanatili ang pakikipaghabilo ni Baldwin sa Stars bilang kapwa may-ari ng koponan sa walo pang taon pagkatapos magbitiw ng puwesto bilang tagasanay.
Noong 2001, siya ay naging punong tagasanay ng pambansang koponan ng New Zealand. Sa pagpanalo ng 2001 FIBA Oceania championship, Ang Tall Blacks — isang kilalang bansag sa koponan ng New Zealand — ay nakakwalipika para sa 2002 FIBA World Championship, at nakaabot rin ng semi-final ng kampeonato; Ito ang pinakamagandang pagpapakita ng isang koponan mula sa Oceania sa kasaysayan ng kampeonato. Si Baldwin ay ginawang isang Honorary Officer ng New Zealand Order of Merit sa Pagpaparangal sa Bagong Taon 2003, para sa nagawa niya sa basketbol. Para sa kanyang mga tagumpay bilang tagasanay ng koponan ng New Zealand, siya ay ipinangaral bilang tagasanay ng taon sa Halberg award — Ang pinakaprestisiyong parangal sa palakasan sa New Zealand — sa 2001 at 2002.
Sinanay rin ni Baldwin ang Banvitspor ng Turkey, PAOK Thessaloniki B.C. ng Gresya at U Mobitelco Cluj ng Romania.
Noong 16 Abril 2010, siya ay ipinangalang punong tagasanay ng Libano., at sa 15 Agosto 2010, naipanalo niya ang Libano sa Kopang Stanković ng FIBA Asia 2010.
Noong Hunyo 2011, si Baldwin ay naging punong tagasanay naman ng Hordanya.
Noong Disyembre 23, 2014, inanunsyo ng Samahang Basketbol ng Pilipinas na si Baldwin ang pagpangalan kay Baldwin bilang punong tagasanay ng Gilas Pilipinas o ng pambansang koponan ng Pilipinas mula 2015-2019. Pinaltan ni Baldwin si Chot Reyes. Ang apat-na-taon na termino ni Baldwin bilang tagasanay ay opisyal na nagsimula noong Enero 1, 2015.
Magnetismo

Ang magnetismo ay isang puwersa ng atraksiyon (o pagtataboy) ng mga bagay sa isa't isa na dahil sa paggalaw ng kani-kaniyang mga kargang elektriko. Madaming alamat sa kung papaano nakilala ang magnetismo ngunit pinakasikat na marahil ay ang kuwento ng pastol na si Magnes. Ayon sa alamat, hinukay ng pastol na si Magnes ang lupa kung saan nadikit ang mga pako sa kanyang sapatos. Sa kanyang paghuhukay ay nakakita siya ng mga loadstone na kalaunan ay tinawag na magnetite. Gayunpaman, ang mga sinaunang kasulatan ng mga Tsino ay nagpakita ng ebidensiya ng kanilang kaalaman tungkol sa mga magnet o bato-balani. Ang mga dokumentong ito ay mag-uurong sa pinagmulan ng kaalaman sa bato-balani patungo sa 4000 B.C.
Ang bawat bato-balani ay may dalawang dulo o pole - ang hilagang dulo at ang timog na dulo. Dahil dito kung kaya't mayroong tinatawag na magnetikong dipole. Kahit durugin ang isang bato-balani o hatiin sa maliliit na bahagi, ang bawat isang bahagi, ano man ang posisyon nito sa orihinal na bato-balani ay magkakaroon ng hilaga at timog na dulo. Ang mga dulong ito, tulad ng mga kargang elektriko ay nakakaakit ng mga dulong kaiba sa kanila habang nagtataboy naman ng mga dulong kapareho nila.
Ang bato-balani ay napapalibutan ng tinatawag na magnetic field (magnetikong sakop). Sa loob ng magnetic field na ito ang iba pang materyal na magnetiko ay nakakaramdam ng puwersa ng atraksiyon o pagtataboy. Ang magnetic field na ito ay mailalarawan ng mga guhit na mula sa hilagang dulo patungo sa timog na dulo. Ang mga linyang ito ay nagsasamasama o naghihiwahiwalay depende sa lakas ng puwersa ng magnetismo sa isang partikular na posisyon. Dahil pinakamalakas ang puwersang ito sa mga dulo ng bato-balani, ang mga linya ay dikit dikit sa posisyong ito habng hiwahiwalay naman sa bandang gitna.
Ang magnetismo ay isang mahalagang konsepto sa larangan ng pisika. Madaming iba pang konsepto ang may kinalaman dito. Idagdag pa, mahalaga din ito sa pag-unlad ng teknolohiya na makikita naman natin sa komunikasyon, transportasyon, at iba pa.
Camarines Norte State College

Ang Camarines Norte State College (CNSC) ay isang pampublikong kolehiyong paaralan na matatagpuan sa Daet, Camarines Norte, at may mga campus sa bayan ng Labo, Mercedes, Jose Panganiban at Sta. Elena, Camarines Norte. Ito ay dating Camarines Norte National High School o CNNHS.
Ito ay itinatag noong [[1992] at kasalukuyang pinamumunuan ni Hon. Monsito G. Ilarde.

-mervin
Chlorobi

Ang Chlorobi ay isang uri ng phylum sa bakterya kahariang Protista. Ito ay Gram-negative bacteria.
1631 Kopff

Ang 1631 Kopff ay isang planetang hindi pangunahin.
Guinayangan

Kasaysayan

Ayon sa kasulatang hango sa Expediente a Conulta En Que de Los Moros Han Destinado El Pueblo Guinayangan1769, National Archives, Bureau of Records, Manila at gayon din sa mga salaysay ng mga katutubong mamamayan. Walang nakuhang tiyak na petsa sa pagkakatatag ng Pueblo de Guinayangan. Gayon man nasasabi sa nabanggit na kasulatan at kalakip nitong mapa na ang Guinayangan ay nasa bungad ng ilog Cabibihan. Ang bayang ito ay nilusob ng maga piratang moro na lulan ng tatlumpo at dalawang bangka noong 1769. Lumaban ang mga mamamayan at tumagal ang labanan ng talong araw. Mapipigilan sana ang mga mamamayan kundi dumating ang saklolo buhat sa Gumaca at Atimonan. Ang mga mamayan at inatasan ng Alkalde Mayor na lumikas muna sa Gumaca, subalit ang utos naman ng Senior Obispo Antonio de Luna sa kanola ay humanap na lamang ng bagong pook na pagtatayuan ng kanilang pamayanan. Sila ay tumongo sa dakong ilaya ng kabibihan at itinayo ang Nuevo Guinayangan sa Sitio Apad ng ng visita ng Vinas. Samakatuwid, ang bayan ng Guinayangan ay natatag ng mga taong 1600 at 1700 a.d..
Pisikang pampartikula

Ang pisikang/liknayang pampartikula (Ingles: particle physics) ay isang sangay ng pisika na nag-aaral sa pag-iral at mga interaksiyon ng mga partikula na bumubuo sa karaniwang tinutukoy bilang materya o radiyasyon. Sa kasalukuyang pagkakaunawa, ang mga partikulo ay mga eksitasyon o kaguluhan (kapukawan) ng hanay ng kwantum at interaksiyon kasunod ng kanilang dinamika. Karamihan sa pagtuon ng pansin sa pook na ito ay nasa loob ng kahanayang saligan o larangang saligan (mga fundamental fields), na ang bawat isa hindi mailalarawan bilang isang katayuang nakatali (nakatakda o may hangganan) ng iba pang mga kahanayan o larangan. Ang mga larangang saligan na kasalukuyang nakataya at ang kanilang mga dinamika ay nakabuod sa isang teoriyang tinatawag bilang Huwarang Pamantayan o Standard Model, kaya't kung gayon ang pisika ng partikulo, sa malawakan, ay ang pag-aaral ng nilalaman ng partikulo ng Pamantayang Huwaran (Pamantayang Modelo) at mga maaaring maging mga karugtong nito.
Morpema

Ang morpema ay ang pinakamaliit na yunit ng isang salita na nagtataglay ng kahulugan. Bawat salita sa isang wika ay binubuo ng mga pantig na pinagsama-sama. Subalit hindi lahat ng pinagsama-samang mga pantig ay makakabuo ng isang salita. May tatlong uri ng morpema: ang morpemang di-malaya (kilala rin bilang panlapi), ang morpemang malaya (kilala rin bilang salitang ugat), at ang morpemang di-malaya na may kasamang salitang ugat.

Morpemang di-malaya

Halimbawa ng morpemang di-malaya o panlapi ang mga unlaping ma-, mag-, gitlaping -um, at hulaping -an at iba pa.

Morpemang malaya

Ang uring ito ng morpema ay binubuo ng pangngalan, pang-uri, pandiwa o panghalip at ang pang-abay kasama ang pangatnig na may sariling diwa at katuturing ipinahahayag. Halimbawa ng morpemang malaya o salitang ugat ay ang galing, sipag, linis, linaw, dilim, at dasal at iba pa.
Amy Perez

Karera

Ang pinakamaagang malaking kalesa ng Perez ay ang co-hosting ng mga programa sa noontime na Family Family ng Kahon (1986-1990), Eat Bulaga! (1989-1995), Sa Linggo nAPO Sila (1990-1995), 'Sang Linggo nAPO Sila (1995-1998), at Magandang Tanghali Bayan mula 1998 hanggang sa siya ay umalis noong 2002. Pagkaraan ng dalawang taon na lumabas sa hosting variety shows, siya ay pinili na maging isa sa mga host para sa morning talk-variety show MRS.
Bilang isang artista, si Amy Perez ay ginagampanan ang mga tungkulin sa telebisyon at pelikula. Kinuha niya ang papel na ginagampanan ni Anne sa Anak Ni Baby Ama at lumitaw rin sa Lasa ng Buwan, na nilapitan sina Joey Marquez at Alma Moreno. Ito ay sa mga pelikulang ito na siya ay natuklasan na magkaroon ng maraming bakas para sa komedya. Ang pagganap ni Perez bilang Helen sa Robin Padilla-starrer Sa Diyos Lang Ako Susuko ay isa sa mga tungkulin na kanyang natanggap na kritikal na pagbubunyi. Naka-star din siya sa Petrang Kabayo 2: Ang Ganda-Ganda Ko, Palibhasa Lalake, Ipagpatawad Mo, Tigasin at Pera o Bayong (Not da TV). Nagpakita siya sa mga drama sa telebisyon tulad ng Sa Dulo Ng Walang Hanggan kung saan nilalaro niya ang papel ni Mirriam, Habang Kapiling Ka bilang Divine Ogata at Ikaw Sa Puso Ko noong 2004. Bukod dito, lumitaw siya sa dalawang episode ng Komiks noong 2006: 1. Alpha Omega Girl; 2. Agua Bendita. Nagkaroon din ng isang segment na pinamagatang Kama sa isang horror flick na itinuro ni Jose Javier Reyes Matakot Ka sa Karma kung saan kinuha niya ang papel ni Myrna. Siya rin ay isang bituin sa isang episode ng Love Spell "Shoes ko po, Shoes ko Day!" Lamang huling 2007 at siya ay isang character sa ko na Fallen para sa iyo kung saan siya nilalaro Ninang Beth.

Personal na buhay

Si Perez at musikero na si Brix Ferraris ay may isang anak na lalaki na nagngangalang Adi. Siya ay isang pinsan ng beteranong artista na si Lorna Tolentino. Nag-file siya ng pagpapawalang-bisa mula sa Ferraris ngunit tinanggihan ng Korte Suprema. Pagkatapos ay nakilala ni Perez ang kanyang kasalukuyang kasosyo, host ng radyo na si Carlo Castillo (mas bata sa reporter ng GMA News at anchor, Cedric Castillo). Mayroon silang anak na lalaki na isinilang noong 2008. Noong 2012, si Perez ay nakumpirma na 3 buwan na buntis, ang kanyang pangalawang anak kay Castillo, at kinumpirma niya na siya ay kukuha ng 1-taong leave mula sa Face to Face
Albert Schweitzer

Talambuhay

Ipinanganak siya sa Alsace na dating bahagi ng Alemanya ngunit kasulukuyang nasa Pransiya.  Naging propesor siya ng teolohiya at manunulat ng mga pangkristiyanong mga aklat.  Naging organista rin siya.
Noong 1905, nilisan niya ang kanyang gawain sa pamantasan upang maging isang manggagamot.  Pagkaraan, naglakbay siyang kasama ang kanyang asawa patungo sa Kanlurang Aprika upang magtatag ng isang ospital sa Lambarene ng Gabon.  Sa panaho ng Unang Digmaang Pandaigdig, nawasak ang kanyang ospital subalit muli niyang itong itinayo.  Sa isang kalapit na pook ng ospital, nagtayo siya ng isang kolonya ng mga ketongin.
Pinagkalooban siya ng Gantimpalang Nobel na Pangkapayapaan noong 1952.  Namatay siya habang nasa Lambarene noong 1965.
Christian Chávez

Si Christian Chávez ay isang artista sa Mehiko.
Three Brothers

Ang Three Brothers ay isang palabas sa telebisyon sa Timog Korea.
Partido ng Manggagawa at Magsasaka

Ang Lapiang Manggagawa ay isang makakaliwang partido sa Pilipinas.